A 2016. október 18-i zárt KT ülés határozatai:

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

198/2016.(X.18.) számú képviselő-testületi határozat

Délegyháza Község Önkormányzat Képviselő-testülete a 10/2011.(II.16.) önkormányzati rendelet 24. § (3) bekezdése c) pontja alapján a jegyzőkönyv hitelesítésére Darabos Zsuzsanna és Görbe István képviselőket választja meg.

Határidő: azonnal

Felelős: Képviselő-testület

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

199/2016.(X.18.) számú képviselő-testületi határozat

Délegyháza Község Önkormányzat Képviselő-testülete a zárt ülés napirendi pontjának megtárgyalását elfogadja az alábbiak szerint:

1./ A NAK állásfoglalása ellen benyújtott kifogások elbírálása

2./ Emléklap kibocsátás ügye

Határidő: azonnal

Felelős: Képviselő-testület

1./ A NAK állásfoglalása ellen benyújtott kifogás elbírálása

Képviselő-testület szavazott: (6 fő) 6 igen szavazattal, tartózkodás és nem szavazat nélkül az alábbi határozatot hozta:

200/2016.(X.18.) számú képviselő-testületi határozat

Délegyháza Község Önkormányzat Képviselő-testülete 2016. október 18. napján megtartott zárt ülésén a mező- és erdőgazdasági földek forgalmáról szóló 2013. évi CXXII. törvénnyel (Földforgalmi tv.) összefüggő egyes rendelkezésekről és átmeneti szabályokról szóló 2013. évi CCXII. tv. 103/A. § (2) bekezdésében biztosított hatáskörében eljárva a Magyar Agrár-, Élelmiszergazdasági és Vidékfejlesztési Kamara (továbbiakban: Kamara) Budapest és Pest Megyei Elnökségének helyi földbizottsági feladatkörében PE01-03970-9/2016. iktatószámon hozott állásfoglalásával szemben benyújtott kifogások elbírálása tárgyában meghozta a következő

200/2016.(X.18.) számú

HATÁROZAT -ot

……….. (………………….. szám alatti lakos), valamint ……………. (………………. alatti lakos) által

benyújtott kifogásokban foglaltaknak helyt ad,

és a Magyar Agrár-, Élelmiszergazdasági és Vidékfejlesztési Kamara (továbbiakban: Kamara) Pest Megyei Elnökségének helyi földbizottsági feladatkörében PE01-03970-9/2016. iktatószámon hozott állásfoglalását

megváltoztatja,

Délegyháza 0118/1 hrsz-ú, 36673 m2 térmértékű, szántó megjelölésű, 86.18 Ak értékű külterületi ingatlanra és Délegyháza 0118/3 hrsz-ú, 16075 m2 térmértékű, szántó megjelölésű, 37.78 Ak értékű külterületi ingatlanra vonatkozóan a föld tulajdonjogának átruházásáról szóló 2016. május 27. napján, Bugyin kelt szerződés hatósági jóváhagyását ……………. (………………….. alatti lakos), mint szerződés szerinti szerződő féllel (Vevő) támogatja.

Jelen határozat a közléssel jogerős, azzal szemben fellebbezésnek helye nincs. A határozattal szemben a kézbesítéstől számított 30 napon belül, jogszabálysértésre hivatkozással a polgári perrendtartásról szóló 1952. évi III. törvény 330.§ (2) bekezdése, valamint a közigazgatási hatósági eljárás és szolgáltatás általános szabályairól szóló 2004. évi CXL törvény (továbbiakban: Ket.) 109. § (1) bekezdése alapján a területileg illetékes Budapest Környéki Közigazgatási és Munkaügyi Bíróságnak címzett, de hivatalunknál benyújtott bírósági felülvizsgálat iránti keresetnek van helye.

INDOKOLÁS

……………………..

Határidő: azonnal

Felelős: Polgármester

2./ Emléklap kibocsátás ügye

Képviselő-testület szavazott: (6 fő) 6 igen szavazattal, tartózkodás és nem szavazat nélkül az alábbi határozatot hozta:

201/2016.(X.18.) számú képviselő-testületi határozat

Délegyháza Község Önkormányzat Képviselő-testülete eldönti, hogy Extra Olgát életmentésért járó emléklappal kitünteti.

Határidő: azonnal

Felelős: polgármester, jegyző